laion/Wikipedia-Exotic huggingface dataset:
ট্রেনিং ডে

ট্রেনিং ডে (ইংরেজি ভাষায়: Training Day) Antoine Fuqua পরিচালিত মার্কিন অপরাধ চলচ্চিত্র। ২০০১ সালে মুক্তিপ্রাপ্ত এই সিনেমার প্রধান চরিত্রে অভিনয় করেছেন ডেনজেল ওয়াশিংটন। উল্লেখ্য ওয়াশিংটন এই সিনেমার জন্যই সেরা অভিনেতা হিসেবে একাডেমি পুরস্কার লাভ করেন। এছাড়া ইথান হক তার চরিত্রের জন্য সেরা পার্শ্ব অভিনেতা হিসেবে অষ্কার মনোনয়ন লাভ করেন। আলোঞ্জো হ্যারিস (ডেনজেল ওয়াশিংটন) লস এঞ্জেলেস পুলিশ বিভাগের দুর্নীতিগ্রস্ত গোয়েন্দা পুলিশ। হ্যারিস এলএপিডি-র মাদক বিভাগে কাজ করে। জ্যাক হয়েট (ইথান হক) গোয়েন্দা বিভাগে নতুন। তাকেও মাদক বিভাগের হয়ে কাজ করতে হবে। এজন্যই তার প্রশিক্ষণের জন্য হ্যারিসকে নিয়োগ করা হয়। হ্যারিস হয়েটকে নিয়ে গাড়িতে ঘুরে বেড়ায়। গাড়িই অফিস। আর তাদের কাজ লস এঞ্জেলেসের মদ্যপায়ীদের মাঝে, বিশৃঙ্খল এলাকাগুলোতে। পুরো সিনেমা এক দিনের কাহিনী নিয়ে। ডেনজেল ওয়াশিংটন - আলোঞ্জো হ্যারিস (দুর্নীতিগ্রস্ত গোয়েন্দা পুলিশ) ইথান হক - জ্যাক হয়েট (আলোঞ্জো যাকে প্রশিক্ষণ দেয়) স্কট গ্লেন - রজার টম বেরেঞ্জার - স্ট্যান গার্স্কি ডেনজেল হুইটেকার - ডিমিট্রি সমালোচকদের প্রায় সবাই ট্রেনিং ডে'র প্রশংসা করেছেন। আর আলোঞ্জো হ্যারিসের চরিত্রে ডেনজেল ওয়াশিংটনের অভিনয় সবচেয়ে বেশি প্রশংসিত হয়েছে। ফুকুয়া এই চরিত্রটিকে এমনভাবে গড়ে তুলতে চেয়েছিলেন যেন তা সবাইকে মোহের মধ্যে ফেলে দিতে পারে। সাধারণ কোন পুলিশ কর্মকর্তা হোক তা চাননি। এটা তিনি বেশ ভালই পেরেছিলেন। ওয়াশিংটনের নিজের ভাষায়: রটেন টম্যাটোস-এ এর রেটিং ৭১%। ২০০১ সালের ৫ই অক্টোবর মুক্তি পাওয়ার পরপরই বক্স অফিসে ট্রেনিং ডে বিপুল সফলতা অর্জন করে। প্রথম সপ্তাহে বক্স অফিসে এক নম্বর ছিল। দ্বিতীয় সপ্তাহ শেষে মোট আয় হয়েছিল ১৩,৩৮৬,৪৫৭ ডরার এবং তখনও এক নম্বরে ছিল। মুক্তি পাওয়ার পর সপ্তম সপ্তাহ পর্যন্ত সেরা দশে ছিল। যুক্তরাষ্ট্রের অভ্যণ্তরে মোট আয়ে করেছিল ৭৬,৬৩১,৯০৭ ডলার আর বিশ্বব্যাপী আয় হয়েছিল ১০৪,৮৭৬,২৩৩ ডলার। উইকিউক্তিতে ট্রেনিং ডে সম্পর্কিত উক্তির সংকলন রয়েছে। Official site ইন্টারনেট মুভি ডেটাবেজে ট্রেনিং ডে (ইংরেজি) রটেন টম্যাটোসে Training Day (ইংরেজি) বক্স অফিস মোজোতে Training Day (ইংরেজি) The guns of Training Day at the Internet Movie Firearms Database
আসামী আবে

আসামী আবে (安倍 麻美, আসামী আবে) জাপানের মুরারান, হক্কাইডোতে ২৭ ফেব্রুয়ারি ১৯৮৫ সালে জন্মগ্রহণ করেন। তিনি ছিলেন একজন সাবেক জাপানি গায়ক এবং অভিনেত্রী, যাকে জাপানী অভিনেত্রী নাৎসুমি আবের ছোট বোন বলা হয়। তিনি তার কর্মজীবন নিন্টেন্ডো ধাঁধা সংগ্রহে জন্য বিজ্ঞাপন করছেন, এবং তিনি কিছু টিভি নাটকও করেছেন। ২০০৩ সালে তার বোন এর পদাঙ্ক অনুসরণ করে আবে সঙ্গীতের জগতে আসেন, এবং কিছু দৃশ্যমান সাফল্য লাভ করেন। তার প্রথম একক ছিল "রিয়ু" যা জুনে মুক্তি পায়। আজ পর্যন্ত তিনি ছয়টি একক, একটি উপন্যাস, দুটি পূর্ণ অ্যালবাম, তিনটি ছবিরবই প্রকাশ করেছেন এবং তিনটি চলচ্চিত্র এবং দুটি টিভি নাটকে অভিনয় করেছেন। ২০০৬ সালে আবে এবং বড় বোন নাটসুমি একটি জাপানি টিভি নাটকের কেন্দ্রীয় চরিত্রে কাজ করেন, যা ৬০ এর দশকের জাপানি মহিলাদের নিয়ে ছিল। এছাড়াও তিনি ফিডলার অন দি রুফ তৈরীতে চ্যাভা ভূমিকা পালন করেছিলেন ১৫ই মে, ২০০৭ সালে ঘোষণা করা হয়েছিল যে আবে গায়ারুরু ও নোজোমি সুজিকে প্রতিস্থাপন করবে। ২০০৭ সালের ২০ জুনে তারা তাদের প্রথম একক, "বুম বুম মেকচা ম্যাকচো!" প্রকাশ করেছিল। ২০০৭ সালের ৫ সেপ্টেম্বরে আবে একটি মহিলা বাধা কোর্স প্রতিযোগিতা করে এবং প্রথম পর্যায়ে অযোগ্য বিবেচিত হয়। ২০১১ সালের ১১ই নভেম্বর আবে ৩৪ বছর বয়সী একজন্নির্মাতাকে বিবাহ করেন। যিনি মূলত অনলাইন সামগ্রীর সাথে সম্পর্কিত ছিলেন। ২০০৩-০৬-২৬ - "রিয়ু" (理由) ২০০৩-০৭-০২ - "আমাদের গান" ২০০৩-১০-০৮ - "কিমি ও সুরেতেকু" (きみをつれていく) ২০০৪-০১-২৮ - "স্অটসুগিও" (卒業, Graduation) ২০০৪-০৮-০৪ - "Jōnetsu Setsuna" (情熱セツナ) - এই গানটি রকম্যান এক্স কমান্ড মিশন খোলার থিমের জন্য গেয়েছিলেন। ২০০৪-১১-০৩ - "প্রতিদিন" ২০০৩-১১-0০৫ - শুভেচ্ছা ২০০৪-১২-০১ - ৪ রং ২০০৩-১২-১৭ - এ গার্ল ~ আই উইস আপন এ সং ~ ২০০৪-০৪-০৭ - আসামিক্স! ২০০৪-১২-০১ - মিষ্টি স্বর্গ "Abe Asami to tie the knot"। Tokyograph।  Jdorama Abe Asami প্রোফাইল পাতা ওয়েব্যাক মেশিনে আর্কাইভকৃত ৭ মে ২০১৯ তারিখে
প্রেম মাথুর

প্রেম মাথুর হলেন প্রথম ভারতীয় বাণিজ্যিক নারী পাইলট। তিনি ডাক্কান এয়ারওয়েজের মাধ্যমে তার বিমান চালনা শুরু করেন। ১৯৪৭ সালে তিনি বাণিজ্যিক বিমান চালনার লাইসেন্স পান। ১৯৪৯ সালে তিনি জাতীয় বিমান রেসে জয়লাভ করেন। মাথুর ১৯১০ সালের ১৭ জানুয়ারি জন্মগ্রহণ করেন। ১৯৪৭ সালে ডাক্কান এয়ারওয়েজের মাধ্যমে কর্মজীবন শুরুর আগে তিনি ৮টি বিমান সংস্থা থেকে প্রত্যাখ্যান হয়েছিলেন। ২৮ বছর বয়সে তিনি প্রথম ভারতীয় নারী হিসেবে বণিজ্যিক বিমান চালনা শুরু করেন। তিনি এলাহাবাদ ফ্লাইং ক্লাব থেকে তার বিমান চালনা লাইসেন্স গ্রহণ করেন। কো-পাইলট হিসেবে তিনি প্রথম বিমান চালনা করেন। পাইলট হিসেবে তিনি ইন্দিরা গান্ধী, লাল বাহাদুর শাস্ত্রীসহ বেশ কিছু উল্লেখযোগ্য ব্যক্তিদেরও বহন করেছেন। তার পূর্ণ অভিজ্ঞতা থাকা সত্ত্বে ডাক্কান এয়ারওয়েজে তাকে পূর্ণ ককপিট নিয়ন্ত্রণ দেওয়া হয়নি। ডাক্কান থেকে তিনি দিল্লীতে জি.ডি. বিরালাতে ব্যক্তিগত জেট পাইলট হিসেবে কাজ করেন। ১৯৫৩ সালে ভারতীয় এয়ারলাইন্সে যোগদান করেন ও সেখানেই পরবর্তীতে কর্মজীবন শেষ করেন। ১৯৪৯ সালে তিনি জাতীয় বিমান রেসে জয়লাভ করেন। মাথুর উত্তর প্রদেশের এলাহাবাদের হরি কৃষ্ণ মাথুরকে বিয়ে করেন। এবং তাদের ছয় সন্তান রয়েছে। ১৯৯২ সালের ২২ ডিসেম্বর মাথুর ৮২ বছর বয়সে মৃত্যুবরণ করেন। Kumar, Ganesh (২০১০)। Modern General Knowledge। Upkar Prakashan। আইএসবিএন 9788174821805।  KRISHNASWAMY, MURALI N. (নভেম্বর ১, ২০১১)। "One hundred years of flying high"। The Hindu। সংগ্রহের তারিখ ২২ মার্চ ২০১৩।  Neelam Raaj,, Amrita Singh (জুন ১৭, ২০০৭)। "Women in the cockpit"। Times of India। ২৬ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  "Prem Mathur, India's Badass First Female Pilot, Was Licensed Back In 1947!"। iDiva.com। ২০১৮-০৩-০১। সংগ্রহের তারিখ ২০১৯-০৩-০৮।
আমনা আল হাদ্দাদ

আমনা আল হাদ্দাদ (জন্ম: ২১ অক্টোবর ১৯৮৯) সংযুক্ত আরব আমিরাতের একজন মহিলা ভারোত্তলনকারী। আমনা আল হাদ্দাদ তার ভারোত্তোলন (ইংরেজি: Weightlifting) কর্মজীবন শুরু করেন ২০০৭ সালে। ২০১১ সালের অক্টোবর মাসে তিনি প্রথম প্রতিযোগিতায় অংশ নেন। তারপর তিনি বহু আন্তর্জাতিক প্রতিযোগিতায় অংশ নেন। তিনি প্রথম আমিরাতি নারী হিসেবে রিবক ক্রসফিট গেমস ওপেন (২২ ফেব্রুয়ারি - ২৫ মার্চ, ২০১২) এ অংশ নেন এবং এশিয়ায় ১৭০তম এর মধ্যে ৭৭তম স্থান অধিকার করেন। ২০১২ সালের মে মাসে তিনি কোরিয়ার এশিয়া রিজিওনালস ক্রসফিট টিমে যোগদান করেন। এশিয়া অঞ্চলে তিনি প্রথম আমিরাতি এবং জিসিসি জাতীয় হিসেবে প্রতিযোগিতা করার জন্য ইতিহাস তৈরি করেছেন এবং তিনি একমাত্র মুসলিম নারী ও মাথায় স্কার্ফ পরিধানকৃত অবস্থায় থাকেন। ২০১৩ সালে তিনি অলিম্পিক ভারোত্তোলন শুরু করেন এবং রিও অলিম্পিকে তার দেশের জন্য তিনি প্রতিনিধিত্ব করেন। আরনোল্ড স্পোর্ট ফেস্টিভ্যালে তিনি তিন বছর ধরে প্রতিযোগিতা করেন এবং তিনি ইউরোপেও প্রতিযোগিতায় অংশগ্রহণ করেন। ২০১৫ সালের এপ্রিল মাসে তিনি আইডব্লিউএফ এশীয় ইন্টারক্লাব চ্যাম্পিয়নশিপ প্রতিযোগিতায় অংশ নেন এবং আরব, পশ্চিম-এশীয় ও এশীয় ক্যাটেগরিতে ৬৩ কেজি হিসেবে ৬টি স্বর্ণপদক এবং ৩টি রৌপ্য জিতেছেন এবং আরব আমিরাতের প্রতিনিধিত্ব করেন। ২০১৫ সালে উই রান দুবাই—নাইক'স ১০কে রেইস, প্রতিযোগিতায় আমনা ছিলেন প্রথম আরব নারী। আমনা মাঝে মাঝে দুবাইয়ের আশেপাশের বিলাশ বহুল জুমিরাহ ব্যায়ামাগারে প্রশিক্ষণ নিতেন। তিনি মাথায় স্কার্ফ, পুরোপুরি পা ঢাকা অবস্থায় প্রশিক্ষণ নেন। ২০১৬ সালে তিনি তার আশা প্রকাশ করেন যে তার সাফল্য অন্যান্য আমিরাতি নারীদের জন্য একটি অনুপ্রেরণা। তিনি যখন রিও অলিম্পিকে ওয়েটলিফটিং এ তার দেশকে প্রতিনিধিত্ব করার জন্য ছিলেন না, তখন তিনি অবিরাম খেলায় অংশগ্রহণ করতেন। "999Fitness » About Me"। 999fitness.ae। সংগ্রহের তারিখ ২০১৫-১১-২৪।  "UAE weightlifter Amna Al Haddad hopes to make Olympic dream a reality"। 7DAYS UAE (ইংরেজি ভাষায়)। ২০১৬-০৪-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৩।  Paul, Ajanta (২০১৬-০৬-৩০)। "Emirati weightlifter Aisha Al Balushi qualifies for Rio Olympics"। Emirates 24|7 (ইংরেজি ভাষায়)। সংগ্রহের তারিখ ২০১৭-০৩-১৪।
জানসিলা মজিদ

জানসিলা মজিদ হলেন শ্রীলঙ্কার একজন মানবাধিকার ও নারী অধিকার কর্মী, যিনি আন্তর্জাতিক সাহসী নারী পুরস্কার ২০১০ লাভ করেছেন। জানসিলা মজিদ শ্রীলঙ্কার পুত্তালাম জেলার কমিউনিটি ট্রাস্ট ফান্ড নামের একটি বেসরকারি সংস্থার ম্যানেজিং ট্রাস্টি। সংস্থাটি দেশটিতে সংখ্যালঘু অধিকার ও নারী অধিকার নিয়ে কাজ করে থাকে। কমিউনিটি ট্রাস্ট ফান্ডের সাথে জড়িত হবার আগে জানসিলা মজিদ বিশ বছর বাস্তুচ্যুত হিসেবে জীবনযাপন করেছেন। এরপর তিনি দেশটির মুসলিম ও বাস্তুচ্যুত তামিল জাতিসত্তার মানুষদের অধিকার নিয়ে কাজ শুরু করেন। তিনি ইউএনডিপি কর্তৃক প্রকাশিত ২০১০ সালের এশীয় ও প্রশান্ত মহাসাগরীয় অঞ্চলের লিঙ্গ বিষয়ক মানব উন্নয়ন প্রতিবেদন প্রকাশ অনুষ্ঠানে বক্তব্য প্রদান করেছিলেন। সেখানে তিনি বলেছিলেন যে, শ্রীলঙ্কাকে অবশ্যই নারী বিষয়ক দৃষ্টিভঙ্গি পরিবর্তন করতে হবে যাতে তারা দেশটিতে নিজেদের অধিকার পুরোপুরিভাবে লাভ করতে পারে এবং রাজনৈতিক ও কর্মক্ষেত্রে আরো বেশি করে অংশগ্রহণ করতে পারে। জানসিলা মজিদকে ২০১০ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। "Clinton presents award to Majeed"। Daily Mirror। ১১ মার্চ ২০১০। ১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১২।  "Jansila Majeed, Sri Lanka"। US State Department। ১ মার্চ ২০১০। ১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১২।  "Alameen Post: Current News and Articles"। alameenpost.com। ২০১৫-০৬-১১ তারিখে মূল থেকে আর্কাইভ করা।  "UNDP launches 2010 Asia-Pacific Human Development Report on Gender"। UNDP in Sri Lanka। ২০১৫-০৬-১১ তারিখে মূল থেকে আর্কাইভ করা।
গ্লোরি (১৯৮৯ চলচ্চিত্র)

গ্লোরি (ইংরেজি ভাষায় Glory) মার্কিন গৃহযুদ্ধের সময় ৫৪তম ম্যাসাচুসেট্‌স ভলান্টিয়ার রেজিমেন্ট-এর ইতিহাস নিয়ে নির্মীত মার্কিন চলচ্চিত্র। ১৯৮৯ সালে মুক্তিপ্রাপ্ত এই ছবি পরিচালনা করেছেন এডওয়ার্ড জুইক, আর প্রধান চরিত্রে অভিনয় করেছেন ডেনজেল ওয়াশিংটন। উল্লেখ্য, ৫৪তম রেজিমন্টই যুক্তরাষ্ট্রের প্রথম ইউনিট যা সম্পূর্ণ আফ্রিকান-মার্কিনদের নিয়ে গঠিত হয়েছিল। ডেনজেল ওয়াশিংটন এই সিনেমায় অভিনয়ের জন্য সেরা পার্শ্ব অভিনেতা হিসেবে একাডেমি পুরস্কার লাভ করেন। ম্যাথিউ ব্রডরিক - কর্নেল রবার্ট গুল্ড শ ডেনজেল ওয়াশিংটন - প্রাইভেট সাইলাস ট্রিপ মরগান ফ্রিম্যান - সার্জেন্ট মেজর জন রলিংস ক্যারি এলওয়েস - মেজর ক্যাবট ফোর্ব্‌স রিভিউ সংগ্রাহক ওয়েবসাইট রটেন টম্যাটোস-এ এই সিনেমার রেটিং ৯০%। অর্থাৎ শকতরা ৯০ ভাগ সমালোচক এর প্রশংসা করেছেন। একাডেমি পুরস্কার সেরা পার্শ্ব অভিনেতা - ডেনজেল ওয়াশিংটন সেরা চিত্রগ্রহণ - ফ্রেডি ফ্রান্সিস সেরা শব্দ সমন্বয় - ডোনাল্ড ও মিচেল, গ্রেগ সি রুডল্‌ফ, এলিয়ট টাইসন, রাসেল উইলিয়াম্‌স ২ একাডেমি পুরস্কার মনোনয়ন সেরা শিল্প নির্দেশনা - নরমান গারউড ও গ্যারেট লুইস সেরা সম্পাদনা - স্টিভেন রোজেনব্লুম রটেন টম্যাটোসে Glory (ইংরেজি) ইন্টারনেট মুভি ডেটাবেজে গ্লোরি (ইংরেজি) Analysis of the character Trip in Glory Text, Audio, Video of 4 Speeches from the Film
সামিয়া আল আমৌদি

সামিয়া আল আমৌদি হলেন সৌদি আরবের একজন ধাত্রীবিদ্যা ও গাইনিরোগ বিশেষজ্ঞ। তিনি শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। তিনি দেশটিতে স্তন ক্যান্সার বিষয়ক সচেতনতা তৈরিতে অবদান রেখেছেন। তিনি নিজেও একসময়ে স্তন ক্যান্সারে আক্রান্ত ছিলেন। তিনি উপসাগরীয় অঞ্চলভুক্ত রাষ্ট্রগুলোর প্রথম নারী হিসেবে ২০০৭ সালে আন্তর্জাতিক সাহসী নারী পুরস্কার লাভ করেছিলেন। সামিয়া আল-আমৌদি ১৯৫৭ সালের ১২ এপ্রিল জন্মগ্রহণ করেন। ১৯৮১ সালে তিনি বাদশাহ আবদুল আজিজ বিশ্ববিদ্যালয় থেকে ডাক্তারি পাস করেন। ২০০৬ সালে তিনি স্তন ক্যান্সার বিষয়ক চিকিৎসা গ্রহণ শুরু করেন। তিনিই প্রথম সৌদি নারী, যিনি নিজের স্তন ক্যান্সার বিষয়ক অভিজ্ঞতার কথা জনসম্মুখে প্রকাশ করেছিলেন। তিনি দেশটির আল মদিনা সংবাদপত্রে তার অভিজ্ঞতা বিষয়ক ধারাবাহিক প্রতিবেদন লিখেছিলেন। এছাড়াও, টিভি অনুষ্ঠানের মাধ্যমে নিজের স্তন ক্যান্সার বিষয়ক অভিজ্ঞতার কথা সবাইকে জানিয়েছেন। ২০১২ সালে তিনি তার স্তন ক্যান্সার বিষয়ক চিকিৎসা শেষ করেন। তিনি দেশটির শেখ মোহামেদ হুসেইন আল-আমৌদি সেন্ট্রাল অব এক্সেলেন্সের স্তন ক্যান্সার বিভাগের প্রধান। এছাড়াও তিনি যুক্ত আছেন বাদশাহ আবদুল আজিজ বিশ্ববিদ্যালয়ের সাথে, যুক্ত আছেন জিই হেলথকেয়ারের সাথেও। তিনি ২০০৭ সালে আন্তর্জাতিক সাহসী নারী পুরস্কার লাভ করেন। ২০১০ সালে তাকে ১০০ প্রভাবশালী আরবের তালিকায় পাঁচ নম্বরে রেখেছিল সংযুক্ত আরব আমিরাতের সাপ্তাহিক পত্রিকা অ্যারাবিয়ান বিজনেস। "Secretary of State Confers the First International Women of Courage Awards" (পিডিএফ)। ৭ মার্চ ২০০৭। ফেব্রুয়ারি ১৬, ২০১৩ তারিখে মূল (PDF) থেকে আর্কাইভ করা। সংগ্রহের তারিখ এপ্রিল ২, ২০১৩।  "Meet Samia Al-Amoudi, #GetFit Saudi Arabia Ambassador | GE Healthcare The Pulse"। Newsroom.gehealthcare.com। ২০১২-০৯-১১। সংগ্রহের তারিখ ২০১৫-০২-০৪। [স্থায়ীভাবে অকার্যকর সংযোগ] "Power 100"। ArabianBusiness.com। সংগ্রহের তারিখ ২০১৫-০২-০৪।  "সংরক্ষণাগারভুক্ত অনুলিপি" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ মে ২০১৯।
রাণী

রাণী (নেপালি, সংস্কৃত এবং হিন্দি : रानी, ইংরেজি : Rani) ভারতীয় উপমহাদেশের এবং দক্ষিণ-পূর্ব এশিয়ার হিন্দু / সংষ্কৃত নারীদের পদবী বা উপাধিসূচক নাম। শব্দটি দক্ষিণ-পূর্ব এশিয়ার রাজকীয় শাসকদের জন্য মহিলা রূপ এবং এটি দ্বারা রাজার স্ত্রীকে বুঝানো হয়। রানী (৮ ডিসেম্বর ১৯৪৬ – ২৭ মে ১৯৯৩), পাকিস্তানি অভিনেত্রী এবং মডেল। রানী আগরাওয়াল (জন্ম ১৪ জুন ১৯৯১), ভারতীয় অভিনেত্রী। রাণী ভবানী (১৭১৬ – ১৭৯৫), নাটোরের বাংলাদেশী সমাজতান্ত্রিক ও জমিদার। রানী চন্দ্র (জন্ম ১২ অক্টোবর ১৯৭৬), ভারতীয় অভিনেত্রী এবং মিস কেরালের বিজয়ী। রানী চ্যাটার্জী, (জন্ম ৩ নভেম্বর ১৯৮৪), ভারতীয় অভিনেত্রী, নৃত্যশিল্পী এবং উপস্থাপক। রানী চিত্রালেখা ভোঁসলে (জন্ম ২৬ ফেব্রুয়ারি ১৯৪১), ভারতীয় রাজনৈতিক ও সামাজিক কর্মী। রানী গাইদিনুল্লু (২৬ জানুয়ারি ১৯১৫ – ১৭ ফেব্রুয়ারি ১৯৯৩), ভারতীয় সক্রিয় কর্মী, আধ্যাত্মিক ও রাজনৈতিক নেতা। রাণী হামিদ (জন্ম ১৯৪৪), বাংলাদেশী দাবা খেলোয়াড়। রানী কর্ণ (জন্ম ১৯৩৯), ভারতীয় নৃত্যশিল্পী। রানী কৈদির (জন্ম ২৭ জানুয়ারি ১৯৯৪), জার্মান ফুটবলার। রানী মারিয়া ভট্টালিল (২৯ জানুয়ারি ১৯৫৪ – ২৫ ফেব্রুয়ারি ১৯৯৫), ভারতীয় ক্যাথলিক ধর্মীয়, কর্মী এবং ধর্মপ্রচারক সমাজকর্মী। রাণী মুখার্জী (জন্ম ২১ শে মার্চ ১৯৭৮), ভারতীয় অভিনেত্রী। রানী মুন্ডিস্টি (জন্ম ৪ অক্টোবর ১৯৮৪), ইন্দোনেশিয়ান ব্যাডমিন্টন খেলোয়াড়। রানী প্রাইস (২৯ জানুয়ারী ১৯৭৪), ইংরেজি টেলিভিশন উপস্থাপক। রাণী রামপাল (জন্ম ৪ ডিসেম্বর ১৯৯৪), ভারতীয় হকি খেলোয়াড়। রাণী রাসমণি (১৭৯৩ – ১৮৬১), ভারতীয় কর্মী, ব্যবসায়ী, জমিদার এবং দক্ষিণেশ্বর কালী মন্দিরের প্রতিষ্ঠাতা। রানী শেরন (জন্ম ১৯৭৮), আমেরিকান ব্যাসিস্ট এবং গিটারবাদী। রানী তাজ (জন্ম অক্টোবর ১৯৯৩), ব্রিটিশ-পাকিস্তানি ধোল খেলোয়াড়। রানী বিজয় দেবী (২৮ আগস্ট ১৯২২ – ৮ ডিসেম্বর ২০০৫), ভারতীয় রাজকুমারী ও সংগীতজ্ঞ। রানী ইয়াহিয়া (জন্ম ১২ সেপ্টেম্বর ১৯৮৪), ব্রাজিলীয় মিশ্র মার্শাল শিল্পী এবং ব্রাজিলীয় জিউ-জিতসু প্র্যাকটিসনার। রানি ব্রেলিনস্কি (জন্ম ১৯৫৭), আমেরিকান গণিতবিদ রানি ক্যাম্পেন, থাই-ব্রিটিশ অভিনেত্রী রানি লী (জন্ম ১৯৪২), কানাডিয়ান জ্যাজ কণ্ঠশিল্পী এবং সঙ্গীতজ্ঞ রানী নারাহ (জন্ম ১৯৬৫), ভারতীয় রাজনীতিবিদ দেবিকা রাণী (জন্ম ৩০ মার্চ, ১৯০৮ - ৯ মার্চ, ১৯৯৪ সালে মারা যান), ভারতীয় অভিনেত্রী, গায়ক এবং টেক্সটাইল ডিজাইনার পূজা রানী (জন্ম ১৭ ফেব্রুয়ারি, ১৯৯১), ভারতীয় বক্সার কৃষ্ণা রাণী (জন্ম ২০০১), বাংলাদেশী ফুটবলার দ্য রানি, ব্রিটিশ বিজ্ঞান কথাসাহিত্য টেলিভিশন সিরিজ ডাক্তার হু । রানী চন্দ্র, ২০০৭ এর ব্রিটিশ বিজ্ঞান কথাসাহিত্য টেলিভিশন সিরিয়াল সারাহ জেন অ্যাডভেঞ্চারের । রানি, ডিজনি ফ্র্যাঞ্চাইজি ডিজনি ফেয়ার্স । রানি কাপুর, অস্ট্রেলিয়ান ধারাবাহিক অপেরা নেইবোরস এ। সালমান রুশদির উপন্যাস, মিডনাইট'স চিলড্রেন থেকে কুচ নাহিনের রানী। রানী, রাজস্থান
ধ্বনি ভানুশালী

ধ্বনি ভানুশালী (গুজরাটি: ધ્વની ભણુશાલી) একজন ভারতীয় গায়িকা যিনি বলিউড সংগীত জগতে কাজ করেন। তিনি ২০১৮ সালে সত্যমেভা জয়তে চলচ্চিত্রে দিলবার গানটি গেয়েছেন। তিনি ওয়েলকাম টু নিউইয়র্ক চলচ্চিত্রে "ইশতেহার" গানটির মাধ্যমে তার সংগীতজীবন শুরু করেন। ধ্বনি ভানুশালী ২৪ মার্চ, ১৯৯৮ সালে মুম্বাই, মহারাষ্ট্রে জন্মগ্রহণ করেন । তিনি সাধারণত একটি গুজরাটি পরিবারে বড় হয়েছেন । তার পিতা বিনোদ ভানুশালী, টি-সিরিজের গ্লোবাল মার্কেটিং ও মিডিয়া পাবলিশিংয়ের সভাপতি । তার ছোট বোন হলেন দিয়া ভানুশালী। ভানুশালী নেহা কক্করের সাথে দিলবার গানে এবং গুরু রনধাওয়ার সাথে ইশারে তেরে গানে কাজ করেছেন। মাত্র ১৩ বছর বয়স থেকে তিনি বয়সে গাওয়া শুরু করেন। ১৬ জুলাই, Mumbai Mirror; ২০১৮; ১ম, ০০:৫৭। "New age 'Dilbar' throws up a refreshing, young singer Dhwani Bhanushali"। Mumbai Mirror (ইংরেজি ভাষায়)। সংগ্রহের তারিখ ২০১৯-০২-২৭।  ইন্টারনেট মুভি ডেটাবেজে ধ্বনি ভানুশালী (ইংরেজি) ধ্বনি ভানুশালী ইন্সটাগ্রামে
আচার্য বিদ্যাসাগর

আচার্য শ্রী বিদ্যাসাগরজী মহারাজ (জন্ম 10 অক্টোবর 1946) সবচেয়ে সুপরিচিত আধুনিক দিগম্বর জৈন আচার্য (দার্শনিক সন্ন্যাসী)। তিনি তার বৃত্তি এবং তপস্যা উভয় জন্য পরিচিত হয়। তিনি ধ্যানের তার দীর্ঘ ঘণ্টা জন্য পরিচিত হয়। তিনি যখন কর্ণাটকে জন্মগ্রহণ করেন এবং রাজস্থানে দীক্ষিত করেন, তখন তিনি বুন্দেলখন্ড অঞ্চলে বেশিরভাগ সময় ব্যয় করেন যেখানে তিনি শিক্ষা ও ধর্মীয় কর্মকান্ডে পুনরুজ্জীবিত হওয়ার কারণে কৃতজ্ঞ হন। Aggressive movement to revive Jainism sweeps central India
মাজদ ইজ্জত আল চৌরবাজি

মাজদ ইজ্জত আল চৌরবাজি (জন্ম ১৯৮১) একজন সিরীয় নাগরিক যিনি দেশটিতে শান্তি প্রতিষ্ঠায় ও নারীর অধিকার নিয়ে কাজ করে চলেছেন। ২০১৫ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর। মারিয়া ইজ্জত আল চৌরবাজি ১৯৮১ সালে সিরিয়ার দারায়্যা জন্মগ্রহণ করেন। তার বয়স যখন ছয় মাস, তখন তার পরিবার ঐ অঞ্চলে চলমান সহিংসতা থেকে বাঁচতে ফ্রান্সে পাড়ি জমান। ১৯৯১ সালে তারা দেশে ফিরে আসেন। মারিয়া ইজ্জত আল চৌরবাজি দামেস্ক বিশ্ববিদ্যালয় থেকে ফরাসি সাহিত্যে স্নাতক ডিগ্রি লাভ করেছেন। পড়াশোনা শেষের পর তিনি দামেস্কে দুর্নীতিবিরোধী প্রচারাভিযানে জড়িয়ে পড়েন। আরব বসন্ত শুরু হলে মারিয়া ইজ্জত আল চৌরবাজি দেশটির রাজনৈতিক বন্দীদের মুক্তি দিতে অনুরোধ করেন। এরপর তাকে গ্রেফতার করা হয় এবং তিনি পুলিশি নির্যাতনের শিকার হন। বাধাবিপত্তি সত্ত্বেও তিনি শান্তিপূর্ণ প্রতিবাদ চালিয়ে যান। তিনি দেশটির কয়েদিদের মাঝে শান্তি ও নাগরিকত্ব বিষয়ক জ্ঞান দান করেছেন। তিনি বিনা বিচারে আটক দেড়শ নারী কয়েদিকে তাদের বিরুদ্ধে আনীত অভিযোগে দেশটির আদালতে পেশ করার জন্য অনশন ধর্মঘটে উদ্বুদ্ধ করেছেন। সিরীয় বাহিনীর দমন পীড়নের মুখে তিনি তার তিন সন্তান নিয়ে লেবাননে পাড়ি জমান। লেবাননে পৌঁছে তিনি সেখানকার সিরীয় শরণার্থীদের নিয়ে কাজ শুরু করেন। তিনি ২০১৪ সালের ২ জানুয়ারি লেবাননে সিরীয় নারী শরণার্থী ও তাদের সন্তানদের জন্য 'উইমেন নাউ' নামের একটি সংগঠন প্রতিষ্ঠা করেন। সংস্থাটি শরণার্থী নারীদের হরেক রকম কারিগরি প্রশিক্ষণ প্রদান করা ছাড়াও তাদেরকে ফরাসি ও ইংরেজি ভাষা শিক্ষা, শরণার্থী নারীদের ও তাদের সন্তানের মানসিক অবস্থার উন্নতির জন্য কাজ করত। তিনি তার কর্মকাণ্ডের স্বীকৃতিস্বরূপ ২০১৫ সালে আন্তর্জাতিক সাহসী নারী পুরস্কার লাভ করেন। "Deputy Secretary Higginbottom to Honor 10 International Women of Courage"। U.S. State Department। ৩ মার্চ ২০১৫। ৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৫।  Kenasari, M. Bilal (৭ মার্চ ২০১৫)। "Syrian activist receives International Women of Courage Award"। Anadolu Agency। সংগ্রহের তারিখ ১১ মার্চ ২০১৫।  Basu, Rekha (মার্চ ১১, ২০১৫)। "Celebrate her courage, honor her pain"। Des Moines, Iowa: The Des Moines Register। সংগ্রহের তারিখ ১১ মার্চ ২০১৫।  "Biographies of 2015 Award Winners"। U.S. State Department। মার্চ ২০১৫। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।  Wells, Crystal। "Fleeing for their Children's Safety: The Struggles of Syrian Women in Lebanon"। Concern Worldwide US inc। ৩০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।  "The Women of Syria Advocating for Peace"। Women’s International League for Peace and Freedom। জুন ২৫, ২০১৪। এপ্রিল ২, ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।  "مركز «النساء الآن» في لبنان .. نشاطات لتمكين المرأة وتجارب ناجحة"। enab baladi। ১১ জানুয়ারি ২০১৫। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৫।
১৯৫৬-এর পাকিস্তানের সংবিধান

পাকিস্তানের সংবিধান (১৯৫৬) ইসলামি প্রজাতন্ত্রী পাকিস্তানের প্রথম সংবিধান যা ১৯৫৬ সালে প্রণীত হয়। এই সংবিধান ১৯৫৬ সাল থেকে ১৯৫৮ সালের সামরিক অভ্যুত্থান পর্যন্ত কার্যকর ছিল। এই সংবিধানের ১৩টি ভাগ, ২৩৪টি অনুচ্ছেদ ও ৬টি তফসিল ছিল। এই সংবিধানের মাধ্যমে পাকিস্তান অধিরাজ্য ইসলামি প্রজাতন্ত্রী পাকিস্তান নাম গ্রহণ করে। ১৯৫৬ সালের সংবিধানের ২১৪ নং অনুচ্ছেদে বাংলা ও উর্দুকে পাকিস্তানের রাষ্ট্রভাষা হিসেবে উল্লিখিত হয়েছিল। ১৯৪৭ সালে যুক্তরাজ্য থেকে পাকিস্তান স্বাধীন হয়, কিন্তু ১৯৫৬ সাল পর্যন্ত কানাডা বা অস্ট্রেলিয়ার মতো ব্রিটিশ অধিরাজ্য হিসেবে বহাল ছিল। ভারতীয় স্বাধীনতা আইন, ১৯৪৭ এর ধারা ৮ এর অধীন, ভারত সরকার আইন, ১৯৩৫ কিছু সংশোধনী সহকারে পাকিস্তানের সংবিধান হিসেবে কার্যকর ছিল ১৯৫৬ পর্যন্ত। কিন্তু পূর্ণ স্বাধীনতা অর্জনের জন্য জনগণের নির্বাচিত প্রতিনিধিদের দ্বারা সংবিধান প্রণয়নের প্রয়োজন ছিল। তাই স্বাধীনতা আইনের অধীনে প্রথম পাকিস্তানের গণপরিষদ গঠিত হলে গণপরিষদ প্রথমে সংবিধান প্রণয়নের দায়িত্বে নিয়োজিত হয়। জাতীয় পরিষদে বাঙালিদের প্রতিনিধিত্ব প্রয়োজনের তুলনায় কম ছিল। প্রদেশগুলিকে কোন স্বায়ত্তশাসন দেওয়া হয় নি। সেনাবাহিনী প্রাতিষ্ঠানিকীকরণের সূচনাও হয় এই সংবিধানের মাধ্যমে। ১৯৫৮ সালের ৭ই অক্টোবর, রাষ্ট্রপতি ইসকান্দার মির্জা একটি অভ্যুত্থান ডি'আতাত মঞ্চস্থ করেছিলেন। তিনি সংবিধান বাতিল করে দিয়েছিলেন, সামরিক আইন চাপিয়ে দিয়েছিলেন এবং জেনারেল মুহাম্মদ আইয়ুব খান চিফ মার্শাল আইন প্রশাসক এবং আজিজ আহমদকে সেক্রেটারি জেনারেল এবং উপ -প্রধান মার্শাল আইন হিসাবে নিযুক্ত করেছিলেন প্রশাসক। তবে, তিন সপ্তাহ পরে জেনারেল আইয়ুব - যিনি সামরিক আইন আরোপের আগে সরকারের কর্তৃত্বকে প্রকাশ্যে প্রশ্ন করেছিলেন - তিনি ১৯৫৮ সালের ২ অক্টোবর ইস্কান্দার মির্জাকে দায়ের করেছিলেন এবং রাষ্ট্রপতি পদ গ্রহণ করেছিলেন, যা পাকিস্তানের রাজনৈতিক ব্যবস্থার সামরিকীকরণকে কার্যত আনুষ্ঠানিকভাবে আনুষ্ঠানিক করে তুলেছিল। চার বছর পরে একটি নতুন দলিল, ১৯৬২ সালের সংবিধান গৃহীত হয়েছিল। এটি শেষ পর্যন্ত ১৯৭৩ সালের সংবিধান দ্বারা সফল হয়েছিল। "The Parliamentary History"। ২০০৮-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।  "Islamic Pakistan"। ghazali.net। সংগ্রহের তারিখ ২০২৪-০৮-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জিনাত মোশাররফ

জিনাত মোশাররফ জাতীয় পার্টির রাজনীতিবিদ এবং সাবেক সংসদ সদস্য। তিনি জাতীয় সংসদে ২৯ নং সংরক্ষিত মহিলা আসনের সদস্য ছিলেন। জিনাত মোশাররফ ও তার স্বামীকে ১৯৯০ সালে গ্রেফতার করা হয়েছিল এবং হুসেইন মুহাম্মদ এরশাদ সরকারের পতনের পর স্পেশাল পাওয়ার অ্যাক্টের অধীনে ১২০ বছরের কারাদণ্ড প্রদান করা হয়েছিল। ১৯৯৬ সালে জাতীয় পার্টির প্রার্থী হিসাবে তিনি নারী সংরক্ষিত আসন থেকে সংসদ সদস্য হিসেবে নির্বাচিত হন। জিনাত এ কে এম মোশাররফের সাথে বিবাহ বন্ধনে আবদ্ধ হন। ১৯৯০ সালে সরকারি মালিকানাধীন দৈনিক বাংলা দাবি করে যে, এরশাদ এবং জিনাত মোশাররফ প্রায়ই বাংলাদেশ কেমিক্যাল ইন্ডাস্ট্রিজ কর্পোরেশনের মালিকানাধীন অতিথিশালায় মিলিত হতেন। জিনাতের স্বামী এ. কে. এম. মোশাররফ হোসেনকে ১৯৮৮ সালে শিল্প মন্ত্রণালয়ের সচিব হিসেবে এরশাদ সরকারে চাকরি দেওয়ার আগ পর্যন্ত মোশাররফ হোসেন কোম্পানির চেয়ারম্যান ছিলেন। বাংলাদেশের সাবেক রাষ্ট্রপতি হুসেন মোহাম্মদ এরশাদের সাথে তার দীর্ঘ ১৪ বছরের সম্পর্ক ছিল, যা ১৯৯৭ সালে সমাপ্তি ঘটে। এ সংবাদ প্রকাশের পর ১৭ এপ্রিল ১৯৯৭ সালে এ কে এম মোশাররফ হোসেন জিনাতকে তালাক দেওয়ার সিদ্ধান্ত নেন। জাতীয় পার্টির রাজনীতিবিদেরা জাতীয় পার্টির চেয়ারম্যানের পদ থেকে এরশাদ অপসারণের কথা বলেছিলেন। পারিবারিক সমস্যা নিরসনে ঢাকার তৎকালীন মেয়র মো. হানিফ জিনাত মোশাররফ ও তার স্বামীর মধ্যে মধ্যস্থতা করেন। Country Report: Bangladesh (ইংরেজি ভাষায়)। The Unit। ১৯৯৭। পৃষ্ঠা 12, 62। সংগ্রহের তারিখ ২৪ জানুয়ারি ২০১৯।  "BANGLADESH-POLITICS: Love Affair Could Cost Ershad His Party"। ipsnews.net। সংগ্রহের তারিখ ২৪ জানুয়ারি ২০১৯।  "THE NEWSREEL"। NY Daily News (ইংরেজি ভাষায়)। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৯।  "Ex-President of Bangladesh Hussain Mohammed Ershad lives a leisurely life in jail"। India Today (ইংরেজি ভাষায়)। সংগ্রহের তারিখ ২৪ জানুয়ারি ২০১৯।  Hossain, Farid। "Bangladeshi lawmaker divorcing wife after her affair with ex-president"। AP NEWS। ২৪ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৯।  "Zinat-Mosharraf reconciliation"। The Daily Star (ইংরেজি ভাষায়)। ২১ জুলাই ১৯৯৭। সংগ্রহের তারিখ ২৪ জানুয়ারি ২০১৯।
রাজা চন্দ

রাজা চন্দ একজন ভারতীয় চলচ্চিত্র পরিচালক, যিনি বাংলা ভাষার চলচ্চিত্র এবং বাণিজ্যিক বিজ্ঞাপন চলচ্চিত্রগুলিতে মনোনিবেশ করেন। তিনি কলকাতার শীর্ষস্থানীয় বিজ্ঞাপন চলচ্চিত্র নির্মাতাদের একজন এবং ৪৫০+ বিজ্ঞাপন চলচ্চিত্র তৈরি করেছেন। তাঁর চলচ্চিত্রকারীর মধ্যে চ্যালেঞ্জ ২ , লে হালুয়া লে , রংবাজ এবং লক্ষ্য: চূড়ান্ত মিশন অন্তর্ভুক্ত রয়েছে । তিনি কলকাতা চলচ্চিত্র জগতের অন্যতম শীর্ষস্থানীয় পরিচালক। "Bengali Movie Director Raja Chanda"। টাইমস অফ ইন্ডিয়া। ১১ সেপ্টেম্বর ২০১৯। সংগ্রহের তারিখ ১১ সেপ্টেম্বর ২০১৯।  ইন্টারনেট মুভি ডেটাবেজে রাজা চন্দ (ইংরেজি) ফেসবুকে রাজা চন্দ
ইসরাত সুলতানা ইলেন ভুট্টো

ইসরাত সুলতানা ইলেন ভুট্টো বাংলাদেশ জাতীয়তাবাদী দলের রাজনীতিবিদ এবং ঝালকাঠি - ২ সাবেক সংসদ সদস্য। ২০০০ সালে ঝালকাঠি-২ থেকে বাংলাদেশ জাতীয়তাবাদী দলের প্রার্থী হিসাবে ভুট্টো সংসদে নির্বাচিত হন। তার স্বামী ও সংসদ সদস্য জুলফিকার আলী ভুট্টোর মৃত্যুর পর আসনটি খালি হয়ে যায়। তিনি বাংলাদেশ আওয়ামী লীগের রাজনীতিবিদ আমির হোসেন আমুকে পরাজিত করে বাংলাদেশ জাতীয়তাবাদী দলের প্রার্থী হিসাবে ২০০১ সালের সাধারণ নির্বাচনে পুনরায় নির্বাচিত হন।. ২০০৬ সালে, তিনি জুলফিকারের বড় ভাই চুনু মোল্লার বিরুদ্ধে তার স্বামীর হত্যার অভিযোগ আনেন। "17 women leaders ready to fight from Barishal division"। theindependentbd.com। ২৪ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৯।  "Parliament Election Result of 1991,1996,2001Bangladesh Election Information and Statistics"। web.archive.org। ২৯ ডিসেম্বর ২০০৮। Archived from the original on ২৯ ডিসেম্বর ২০০৮। সংগ্রহের তারিখ ২৩ জানুয়ারি ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Lawmaker sued for 'killing' husband"। archive.thedailystar.net। The Daily Star। ২৭ মে ২০০৬। ১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৯।